শশিভূষণ দাশগুপ্ত

শশিভূষণ দাশগুপ্ত (১৭ মার্চ ১৯১১- ২১ জুলাই ১৯৬৪)  ছিলেন কলকাতা বিশ্ববিদ্যালয়ের বাংলা সাহিত্যের কৃতী অধ্যাপক, লেখক, গবেষক, প্রাবন্ধিক ও বরেণ্য সমালোচক।

জন্ম
শশিভূষণ দাশগুপ্ত ১৯১১ সালে বরিশাল জেলার গৌরনদী উপজেলার চন্দ্রহার গ্রামে তার জন্ম। পিতা কালীপ্রসন্ন দাশগুপ্ত এবং মাতা সারদাসুন্দরী।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭০৪, 

শিক্ষাজীবন
তিনি বরিশাল বি এম কলেজ থেকে আই.এ পাশ করেন। কলকাতার স্কটিশ চার্চ কলেজ থেকে দর্শনশাস্ত্রে বি.এ (অনার্স)করেন এবং  কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণিতে প্রথম হয়ে এম.এ (১৯৩৫) ডিগ্রি লাভ করেন। ১৯৩৭ সালে প্রেমচাঁদ-রায়চাঁদ বৃত্তি লাভ করে তান্ত্রিক বুদ্ধিজ্ম নিয়ে গবেষণায় লিপ্ত হন। ১৯৩৯ সালে তিনি কলকাতা বিশ্ববিদ্যালয় থেকে পিএইচডি ডিগ্রি অর্জন করেনসেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান;  পরিমার্জিত ও পরিবর্ধিত দ্বিতীয় সংস্করণঃ ফেব্রুয়ারি,  ১৯৯৭; পৃষ্ঠা-৩৩৫, 

কর্মজীবন ও সাহিত‍্যকর্ম
স্নাতকোত্তর ডিগ্রি অর্জনের পর শশিভূষণ কলকাতা বিশ্ববিদ‍্যালয়ে বাংলা ভাষা ও সাহিত‍্যের অধ্যাপক নিযুক্ত হন। ১৯৫৫ খ্রিস্টাব্দে তিনি বাংলা ভাষার ‘রামতনু লাহিড়ী অধ‍্যাপক’ পদে আসীন হন। অধ‍্যাপনার পাশাপাশি তিনি গবেষণা ও সাহিত‍্য রচনার কাজ করে গেছেন। সংস্কৃত সাহিত‍্যে তাঁর অগাধ পাণ্ডিত‍্য ছিল। গবেষণাসংক্রান্ত রচনা ছাড়াও প্রবন্ধ, উপন‍্যাস ও শিশুসাহিত্যের গ্রন্থকার হিসাবে খ‍্যাতি লাভ করেছেন। বাংলাসাহিত‍্যের দার্শনিক পটভূমিকায় বিশ্লেষণে অসামান‍্য দক্ষতার পরিচয় দিয়েছেন।

তার উল্লেখযোগ্য গবেষণামূলক বই হল-
 Obscure Religious Cults: As a Background of Bengali Literature (১৯৪৬), 
 An Introduction to Tantric Buddhism  (১৯৫০), 
 Aspects of Indian Religious Thought, 
 শ্রীরাধার ক্রমবিকাশ: দর্শনে ও সাহিত্যে (১৯৫২) এবং 
 ভারতের শক্তিসাধনা ও শাক্ত সাহিত্য (১৯৬০)
 উপনিষদের পটভূমিকায় রবীন্দ্রমানস (১৯৬১)
কবিতা-
 এপারে ওপারে(১৯৪১)
 সীতা
কথিকা-
 নিশাঠাকুরের কড়চা
 ক্ষণদর্শন
উপন‍্যাস-
 বিদ্রোহিনী
 জঙ্গলা মাঠের ফসল
নাটক-
 রাজকন্যার ঝাঁপি 
 দিনান্তের আগুন
 হাবা হলধর (১৯৬২)
শিশু-কিশোর-
 ছোটদের বাল্মিকী রামায়ণ
 ছোটদের ব‍্যাসদেবের মহাভারত
 ছুটির দিনে মেঘের গল্প
 শ্যামলা দীঘির ঈশান কোণে
সংস্কৃত রচনা-
 শ্রয়ী
 উপমা কালিদাস‍স‍্য

সম্মাননা
শশিভূষণ দাশগুপ্ত ১৯৬১ খ্রিস্টাব্দে তাঁর “শ্রীরাধার ক্রমবিকাশ:দর্শনে ও সাহিত‍্যে” গ্রন্থটির জন‍্য ভারত সরকারের সাহিত্য অকাদেমি পুরস্কার লাভ করেন।

মৃত্যু
১৯৬৪ সালের ২১ জুলাই কলকাতায় তার মৃত্যু হয়।

তথ্যসূত্র

বিষয়শ্রেণী:বরিশাল জেলার লেখক
বিষয়শ্রেণী:১৯১১-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:ভারতীয় পুরুষ প্রাবন্ধিক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের লেখক
বিষয়শ্রেণী:বাঙালি দার্শনিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:গৌরনদী উপজেলার ব্যক্তি
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশাল বিভাগের শিক্ষায়তনিক